Juba teist korda on laulupeo korraldajad näidanud üles suurt innovaatilisust ning pannud kõik noodid allalaadimiseks veebi üles. Lisaks on ka videod, kust nii dirigent kui mängijad saavad oma partiisid kuulata ja õppida. Väga  positiivne! Sest nagu kõik muusikud teavad, siis noodid on ju alati kadunud ning võimalus uus ports vaevata välja printida väga teretulnud. Mul on tegelikult vaimusilmas ka see, kuidas varsti keegi enam midagi välja ei prindi, vaid laulukaare all tehakse läpakakaaned lahti ja mängitakse ekraanilt otse.